banda
Store norske leksikon,Historie,Verdens historie og samtidshistorie,Afrika,Folkegrupper i Afrika
Banda er et folk i Den sentralafrikanske republikk, hvor de utgjør den største befolkningsgruppen, samt i Den demokratiske republikken Kongo, Kamerun og Sør-Sudan. De telte i alt cirka 1,1 millioner rundt årtusenskiftet.
Deres tradisjonelle hovednæring er jordbruk, med dyrking av mais, maniok, jordnøtter, søtpoteter og tobakk. Dessuten drives en del jakt, fiske og sanking.Treskjærere fra bandafolket er blitt kjent for sine særegne spalttrommer, utformet som dyr. Omtrent 90 prosent av banda er kristne, ofte med synkretistiske elementer fra den tradisjonelle religionen. Les mer i Store norske leksikon Den sentralafrikanske republikks befolkning Den sentralafrikanske republikk Musikk i Afrika